Oochie: Fra Bag Gardinerne Til Frontstage!
Oochie, som betyder "tvilling" er en duo bestående af tvillingebrødrene Mark og Tim. På 6 år er det lykkedes Oochie brødrene, som har rødder i Caribien, at klatre til toppen af dansk musik via deres produktioner og sangtekster. Det er de færreste producere som nogensinde når 500 mio. streams i deres karriere - men det er lykkedes Oochie brødrene at gøre det på 6 år. 

Gennem kæmpe store hits som "Omar & Mumle - Hele Vejen", "Gobs - Tak For Sidst", "Omar & Tobias Rahim - 911", m.fl. har de bevist deres evner som komponister, sangskrivere og producere, og formået at gøre sig selv bemærket som hitmagere, der følger sangens tilblivelse fra start til slut. 

Bagkataloget de har skabt som producere taler sit tydelige sprog, men fredag 30. oktober går drengene skridtet videre i karrieren og springer ud som producerartister og DJs. 

Deres første udgivelse bliver sangen Vill Ha Dig sammen med Svea S og den svenske popstjerne Hanna Ferm. Gennem en nyfortolkning af det store svenske hit fra 1980 med samme titel, af svenske gruppe Freestyle, rykker de nu i front som artister. 

Det bliver samtidig også starten på deres karriere som DJs, hvor man i fremtiden vil kunne opleve dem live, efter de også har indgået et samarbejde med bookingbureauet KissMe Consult som er kendt for at stå bag nogle af landets mest eftertragtede urban-pop artister. 

